Ericu950/Stoicheia-meter-silver huggingface dataset:
οὐ δ εἴ τις ἐς τὸ κοινὸν χρηστὴ γένοιτο μεταβολή , αὐτός τι πλέον καρποῦσθαι νομίζει , ἐπεὶ τοῦ μὲν δημωφελοῦς καὶ κοινῇ διαφέροντος ὀλίγη τοῖς καθ ἕνα φροντίς , τὸ δὲ καθ αὑτὸν ἕκαστος εἰ μὴ κατὰ γνώμην προχωροίη , οὐδέν τι μέγα ὠφελεῖσθαι νομίζει 0 1 .
οἵ τε εἰθισμένοι ταῖς τῆς τυραννίδος ἀκρίτοις καὶ ἀφειδέσι μεγαλοδωρίαις ἐντρυφᾶν τὴν ἐς τὸ σωφρονέστερον καὶ μεμετρημένον διὰ σπάνιν χρημάτων μεταβολὴν οὐ φιλοσώφρονα οὐ δὲ σύμμετρον καὶ κεκριμένην διοίκησιν ὀνομάζουσιν , ἀλλὰ μικρολογίαν καὶ ἀθλιότητα βίου ὀνειδίζουσιν , οὐκ εἰδότες ὅτι τὸ μὲν μεγάλα καὶ ὡς ἔτυχε χαρίζεσθαι οὐκ ἂν περιγένοιτο εἰ μὴ ἐκ τοῦ ἁρπάζειν καὶ βιάζεσθαι , τὸ δὲ λογισμῷ πάντα καὶ κατ ἀξίαν ἑκάστου νέμειν ἄνευ τοῦ δεινόν τι δρᾶσαι , μὴ παρέχον ἄδικον εὐπορίαν χρημάτων , διδάσκει φειδὼ σώφρονα τῶν καλῶς πορισθέντων .
ταῦτα δὴ ὑμᾶς ἐγνωκότας χρὴ συναίρεσθαι , καὶ κοινὴν τῆς ἀρχῆς τὴν διοίκησιν νομίζοντας , ἀριστοκρατίαν τε ἀλλ οὐ τυραννίδα ὑπομενοῦντας , αὐτούς τε ἀγαθὰς ἔχειν ἐλπίδας καὶ πᾶσι τοῖς ἀρχομένοις ταῦτα ὑπισχνεῖσθαι .
τοιαῦτα ὁ Περτίναξ εἰπὼν ὑπερῆσέ τε τὴν σύγκλητον βουλήν , καὶ πρὸς πάντων εὐφημηθείς , πάσης τε τιμῆς καὶ αἰδοῦς παῤ αὐτῶν τυχών , ἔς τε τὸν τοῦ Διὸς νεὼν καὶ τὰ λοιπὰ ἱερὰ πεμφθείς , τάς τε ὑπὲρ τῆς βασιλείας θυσίας τελέσας , ἐς τὴν βασίλειον ἐπανῆλθεν αὐλήν .
ἐπεὶ δὲ διεφοίτησεν ἡ φήμη τῶν τε λεχθέντων ὑπ αὐτοῦ ἐν τῇ συγκλήτῳ καὶ τῶν πρὸς τὸν δῆμον γραφέντων , ὑπερήδοντο πάντες , σεμνὸν καὶ ἤπιον ἄρχοντα καὶ πατέρα , οὐ βασιλέα ἕξειν ἐλπίζοντες .
τούς τε γὰρ στρατιώτας ἐκέλευσε παύσασθαι τῆς πρὸς τοὺς δημότας ὕβρεως καὶ μή τε πελέκεις φέρειν μετὰ χεῖρας μή τε παίειν τινὰ τῶν παριόντων , ἔς τε τὸ κόσμιον καὶ εὔτακτον μετάγειν πάντα ἐπειρᾶτο , ἔν τε ταῖς προόδοις καὶ τοῖς δικαστηρίοις πρᾶον καὶ ἥμερον ἦθος ἐπεδείκνυτο .
καὶ τῆς Μάρκου ἀρχῆς ζήλῳ τε καὶ μιμήσει τοὺς μὲν πρεσβυτέρους ὑπομιμνήσκων εὔφραινε , τοὺς δ ἄλλους πάντας ἐξ ὠμῆς καὶ ἐφυβρίστου τυραννίδος ἐς σώφρονα καὶ ἀμέριμνον βίον μεταχθέντας ῥᾷστα ἐς εὔνοιαν ᾠκειώσατο .
τῆς τε ἡμέρου ἀρχῆς ἡ φήμη διαθέουσα πάντα ἔθνη καὶ πάντα στρατόπεδα , ὅσα τε Ῥωμαίοις ὑπήκοα καὶ ὅσα φίλα , ἐκθειάζειν αὐτοῦ τὴν ἀρχὴν ἔπειθεν 0 .
ἀλλὰ μὴν καὶ τῶν βαρβάρων ὅσοι πρότερον ἀφηνίαζον ἢ ἐστασίαζον , φόβῳ τε καὶ μνήμῃ τῆς ἐν ταῖς προτέραις αὐτοῦ στρατείαις ἀρετῆς , πίστει τε γνώμης ὅτι μηδένα ἑκὼν ἀδικήσει ποτέ , ἑκάστῳ τὸ κατ ἀξίαν ἀπονέμων , χάριτος ἀπρεποῦς καὶ βίας ὠμῆς ἀλλότριος , ἑκόντες αὐτῷ προσεχώρουν .
πρεσβεῖαί τε πανταχόθεν ἀφικνοῦντο , συνηδομένων ἁπάντων τῇ Ῥωμαίων ὑπὸ Περτίνακι ἀρχῇ .
οἱ μὲν οὖν ἄλλοι πάντες ἄνθρωποι καὶ κοινῇ καὶ ἰδίᾳ τῷ εὐτάκτῳ καὶ ἡμέρῳ τῆς βασιλείας ἔχαιρον :
ὃ δὲ πάντας εὔφραινε , τοῦτο μόνους ἐλύπει τοὺς ἐν τῇ Ῥώμῃ στρατιώτας , οἳ δορυφορεῖν εἰώθασι τοὺς βασιλέας .
κωλυόμενοι γὰρ ἁρπάζειν τε καὶ ὑβρίζειν , ἔς τε τὸ εὔτακτον καὶ κόσμιον ἀνακαλούμενοι , τὸ πρᾶον καὶ ἥμερον τῆς ἀρχῆς ὕβριν αὑτῶν καὶ ἀτιμίαν καθαίρεσίν τε τῆς ἀνέτου ἐξουσίας νομίζοντες , τὴν τῆς ἀρχῆς οὐκ ἔφερον εὐταξίαν .
ἀλλὰ τὰ μὲν πρῶτα κατ ὀλίγον ὀκνηρούς τε καὶ ἀπειθεῖς αὑτοὺς τοῖς κελευομένοις παρεῖχον :
τὸ δὲ τελευταῖον , οὐ δ ὅλων μηνῶν δύο τῆς βασιλείας αὐτῷ προκεχωρηκυίας , ἐπιδειξαμένου τε ἐν ὀλίγῳ χρόνῳ πολλὰ σώφρονα καὶ χρηστὰ ἔργα , ἐλπίδων τε ἀγαθῶν τοῖς ἀρχομένοις ὑποφαινομένων , ἐβάσκηνε πάντα καὶ ἀνέτρεψε πονηρὰ τύχη , ἐκώλυσέ τε θαυμαστὰ καὶ ἐπωφελῆ τοῖς ὑπηκόοις ἔργα ἐς τέλος ἀχθῆναι .
πρῶτον μὲν γὰρ πᾶσαν τὴν κατ Ἰταλίαν καὶ ἐν τοῖς λοιποῖς ἔθνεσιν ἀγεώργητόν τε καὶ παντάπασιν οὖσαν ἀργὸν ἐπέτρεψεν , ὁπόσην τις βούλεται καὶ δύναται , εἰ καὶ βασιλέως κτῆμα εἴη , καταλαμβάνειν , ἐπιμεληθέντι τε καὶ γεωργήσαντι δεσπότῃ εἶναι :
ἔδωκέ τε γεωργοῦσιν ἀτέλειαν πάντων ἐς δέκα ἔτη , καὶ διὰ παντὸς δεσποτείας ἀμεριμνίαν .
τοῖς τε βασιλικοῖς κτήμασιν ἐκώλυσεν αὑτοῦ τ οὔνομα ἐπιγράφεσθαι , εἰπὼν αὐτὰ οὐκ ἴδια τοῦ βασιλεύοντος εἶναι , ἀλλὰ κοινὰ καὶ δημόσια τῆς Ῥωμαίων ἀρχῆς .
τέλη τε πάντα τὰ πρότερον ἐπὶ τῆς τυραννίδος ἐς εὐπορίαν χρημάτων ἐπινοηθέντα ἐπί τε ὄχθαις ποταμῶν καὶ λιμέσι πόλεων ἔν τε ὁδῶν πορείαις , καταλύσας ἐς τὸ ἀρχαῖον καὶ ἐλεύθερον ἀφῆκεν .
ἐμέλλησε δ ἂν ἔτι καὶ πλείονα , ὥς γε τὰ τῆς προαιρέσεως ἐνεδείκνυτο , εὐεργετήσειν τοὺς ὑπηκόους , ἐπεὶ καὶ τοὺς συκοφάντας τῆς πόλεως ἦν διώξας καὶ τοὺς πανταχόθεν κολασθῆναι κελεύσας , τοῦ μηδένα ἐπηρεάζεσθαι μη δὲ ματαίοις ἐγκλήμασι περιπίπτειν προνοούμενος .
ἐν ἀδείᾳ τε καὶ μακαρίῳ βίῳ ἥ τε σύγκλητος μάλιστα καὶ οἱ λοιποὶ πάντες βιώσεσθαι προσεδόκων .
οὕτω γὰρ μέτριος καὶ ἰσότιμος ἦν ὡς καὶ τὸν υἱὸν αὑτοῦ ἤδη μειράκιον ὄντα μη δὲ ἐς τὴν βασίλειον αὐλὴν ἀναγαγεῖν , ἀλλ ἔν τε τῇ πατρῴᾳ μένειν οἰκίᾳ , καὶ ἐς τὰ συνήθη προϊόντα διδασκαλεῖα καὶ γυμνάσια ἰδιωτεύοντα ὁμοίως τοῖς λοιποῖς παιδεύεσθαί τε καὶ πάντα πράττειν , οὐδαμοῦ τῦφον ἢ πομπὴν παρεχόμενον βασιλικήν .
τοιαύτης δὲ εὐμοιρίας καὶ εὐταξίας κατεχούσης τὸν βίον , μόνοι οἱ δορυφόροι , ἀσχάλλοντες μὲν ἐπὶ τοῖς παροῦσι , ποθοῦντες δὲ τὰς ἐπὶ τῆς προγενομένης τυραννίδος ἁρπαγάς τε καὶ βίας ἔν τε ἀσωτίαις καὶ κραιπάλαις , ἐβουλεύσαντο ἀποσκευάσασθαι τὸν Περτίνακα ὡς ὄντα αὐτοῖς βαρὺν καὶ ἐπαχθῆ , ζητῆσαι δέ τινα τὸν πάλιν αὐτοῖς ἄνετον καὶ ἀκόλαστον παρέξοντα ἐξουσίαν .
αἰφνιδίως τοίνυν , οὐδενὸς προσδοκῶντος ἀλλὰ πάντων ἐν ἡσυχίᾳ διατριβόντων , θυμῷ καὶ ἀλόγῳ ὁρμῇ ἐκ τοῦ στρατοπέδου δρόμῳ φερόμενοι αὐτοὶ ἡμέρας ἀκμαζούσης ἐπεισῆλθον τοῖς βασιλείοις , τά τε δόρατα διατεινάμενοι καὶ τὰ ξίφη σπασάμενοι .
τῷ δὲ παραδόξῳ τοῦ ἔργου καὶ ἀνελπίστῳ οἱ ἐν τῇ βασιλείῳ ὑπηρεσίᾳ ταραχθέντες , ὀλίγοι τε πρὸς πολλοὺς καὶ ἄνοπλοι πρὸς ὡπλισμένους , οὐκ ἔμενον , ἀλλ ἕκαστος ἣν ἐγκεχείριστο φρουρὰν λιπὼν ἢ ἐπὶ τῇ αὐλείῳ ἢ ἐπὶ ταῖς λοιπαῖς εἰσόδοις ἔφευγον .
ὀλίγοι δέ τινες τῶν εὐνοούντων , διαγγείλαντες τῷ Περτίνακι τὴν ἔφοδον , συνεβούλευον φυγεῖν τῇ τε τοῦ δήμου βοηθείᾳ ἑαυτὸν ἐπιδοῦναι .
ὃ δὲ καὶ τοῖς συμβουλεύουσιν αὐτῷ πρὸς τὸ παρὸν ὠφέλιμα μὴ πεισθείς , ἀπρεπῆ δὲ καὶ ἀνελεύθερα βασιλείας τε ἀνάξια καὶ τῶν προβεβιωμένων αὑτῷ καὶ προπεπραγμένων νομίσας , φεύγειν μὲν ἢ λαθεῖν οὐκ ἠθέλησεν , ὁμόσε δὲ χωρήσας τῷ πράγματι προῆλθεν ὡς διαλεξόμενος αὐτοῖς , ἐλπίσας πείσειν τε αὐτοὺς καὶ παύσειν τῆς ἀλόγου ἐς τὸ παρὸν ὁρμῆς .
καὶ δὴ τοῦ δωματίου προελθών , ὑπαντώμενος αὐτοῖς πυνθάνεσθαί τε ἐπειρᾶτο τὰς αἰτίας τῆς ὁρμῆς , πείθειν τε ἐπεχείρει μὴ ἐνθουσιᾶν , μένων καὶ τότε ἐν σώφρονι καὶ σεμνῷ σχήματι καὶ τηρῶν τὸ τοῦ βασιλέως ἀξίωμα , οὐδέν τι κατεπτηχότος οὐ δὲ ἀποδειλιῶντος καὶ ἱκετεύοντος σχῆμα ἐνδεικνύμενος .
τὸ μὲν ἐμέ ἔφη πρὸς ὑμῶν ἀναιρεθῆναι οὐδέν τι μέγα ἢ βαρὺ πρεσβύτῃ ἐς μακρὸν γῆρας ἐνδόξως ἐλάσαντι 0 :
παντὶ γὰρ ἀνθρώπων βίῳ ἀνάγκη τέλος ἐπιτεθῆναι 0 :
τὸ δὲ ὑμᾶς , φύλακας καὶ φρουροὺς δοκοῦντας εἶναι τοῦ βασιλέως καὶ τοὺς ἔξωθεν κινδύνους ἀπείργοντας , αὐτοὺς γενέσθαι φονεῖς , καὶ μὴ μόνον ἐμφυλίῳ ἀλλὰ καὶ βασιλείῳ μιᾶναι τὰς δεξιὰς αἵματι , ὁρᾶτε μὴ πρὸς τὸ νῦν ἀνόσιον καὶ ὕστερον ὑμῖν ἐπικίνδυνον ᾖ .
οὐ γάρ τι ἐμαυτῷ σύνοιδα λυπήσαντι ὑμᾶς .
εἰ δὲ καὶ ἐπὶ τῇ τοῦ Κομμόδου τελευτῇ δυσχεραίνετε , οὐδὲν παράδοξον , ἄνθρωπον ὄντα εἰ τελευτὴ κατέλαβεν 0 .
εἰ δὲ τοῦτο ἐξ ἐπιβουλῆς οἴεσθε γεγενῆσθαι , οὐκ ἐμὸν τὸ ἁμάρτημα 0 :
ἴστε γὰρ ἔξω πάσης ὄντα με ὑποψίας καὶ οὐδὲν ἧττον ὑμῶν ἀγνοοῦντα τὰ τότε πεπραγμένα , ὡς εἴ τι ὑποπτεύετε , ἑτέροις ἐπιφέρειν τὸ ἔγκλημα .
ἀλλ ὅμως κ ἀκείνου τελευτήσαντος οὐδὲν ὑμῖν τῶν εὐπρεπῶς καὶ κατ ἀξίαν καὶ ἄνευ τοῦ βιάζεσθαί με ἢ ἁρπάζειν ἐνδεήσει .
τοιαῦτά τινα λέγειν αὐτοῖς πειρώμενος ἤδη τινὰς αὐτῶν καὶ πείσειν ἔμελλε , καὶ οὐκ ὀλίγοι γε ἀποστραφέντες ἀνεχώρουν , σεμνοῦ βασιλέως γῆρας αἰδούμενοι :
ἔτι δὲ λαλοῦντα τὸν πρεσβύτην ἐπιπεσόντες φονεύουσι .
δράσαντές τε οὕτως ὠμὸν ἔργον , δέει τῶν τετολμημένων φθάσαι θέλοντες τὴν τοῦ δήμου ἔφοδον , ἐπιστάμενοί τε ὅτι χαλεπῶς τὸ πλῆθος διοίσει τὰ πεπραγμένα , ἐς τὸ στρατόπεδον δρόμῳ ἀναχωρήσαντες πάσας πύλας τε καὶ εἰσόδους ἀποκλείσαντες ἐντὸς τείχους ἔμενον , φρουρὰς ἐπὶ τῶν πύργων καταστήσαντες , ὡς ἀμύνοιντο εἰ τῷ τείχει προσβάλλοι ὁ δῆμος .
τέλος μὲν δὴ τοιοῦτο κατέλαβε τὸν Περτίνακα , χρησάμενον βίῳ καὶ προαιρέσει οἷς προείρηται :
ἐπειδὴ δὲ διεφοίτησεν ἐς τὸν δῆμον ἡ τοῦ βασιλέως ἀναίρεσις , ταραχή τε καὶ πένθος πάντας κατεῖχε , διέθεόν τε ἐνθουσιῶσιν ἐοικότες , κίνησίς τε ἄλογος κατεῖχε τὸν δῆμον , ζητούντων τοὺς δράσαντας , μή τε δὲ εὑρεῖν μή τε ἀμύνασθαι δυναμένων .
μάλιστά τε δεινῶς ἔφερον τὸ πεπραγμένον καὶ συμφορὰν κοινὴν ἐτήρουν οἱ τὴν σύγκλητον βουλὴν νέμοντες , πατέρα τε ἤπιον καὶ χρηστὸν προστάτην ἀποβαλόντες .
πάλιν τε τυραννίδος ἦν δέος , ἐπεὶ τούτῳ χαίρειν τοὺς στρατιώτας ἤλπιζον .
μιᾶς δέ που καὶ δευτέρας ἡμέρας διαδραμούσης οἱ μὲν δημόται ἕκαστος τὸ καθ αὑτὸν δεδιὼς ὑπανεχώρει , οἵ τε ἐν ἀξιώσεσιν ὄντες ἐς τὰ πορρωτάτω τῆς πόλεως ἀπεδίδρασκον κτήματα , ὡς ἂν μή τι δεινὸν ἐκ τῆς ἐσομένης ἀρχῆς παρόντες πάθοιεν :
οἱ δὲ στρατιῶται ἐπεὶ τόν τε δῆμον ἡσυχάζοντα ἔγνωσαν μή τε τινὰ τολμῶντα ἐπεξελθεῖν τῷ τοῦ βασιλέως αἵματι , ἔμενον μὲν ἐντὸς τοῦ τείχους κατακλείσαντες ἑαυτούς , ἀναγαγόντες δὲ τοὺς εὐφωνοτάτους ἑαυτῶν ἐπὶ τὸ τεῖχος προεκήρυττον ὤνιον τὴν βασιλείαν , τῷ τε πλέον ἀργύριον δώσοντι ἐγχειριεῖν ὑπισχνοῦντο τὴν ἀρχὴν καὶ διὰ τῶν ὅπλων αὐτὸν ἀνάξειν ἀδεῶς ἐς τὴν βασίλειον αὐλήν .
ἐπεὶ δὲ τὸ κήρυγμα διεφοίτησεν , οἱ μὲν σεμνότεροί τε καὶ εὐσταθέστεροι τῆς συγκλήτου βουλῆς , ὅσοι τε εὐπατρίδαι ἢ ἔτι πλούσιοι , λείψανα ὀλίγα τῆς Κομμόδου τυραννίδος , οὔ τε προσῆλθον τῷ τείχει οὔ τε ἀπρεπῆ καὶ ἐπονείδιστον χρήμασι κτήσασθαι τὴν ἀρχὴν ἠθέλησαν 0 :
ἰουλιανῷ δέ τινι , ἤδη μὲν τὴν ὕπατον τετελεκότι ἀρχήν , δοκοῦντι δὲ ἐν εὐπορίᾳ χρημάτων εἶναι , ἑστιωμένῳ δὴ περὶ δείλην ἑσπέραν διηγγέλη τὸ στρατιωτικὸν κήρυγμα παρὰ μέθην καὶ κραιπάλην :
ἦν γὰρ καὶ τῶν ἐπὶ βίῳ μὴ σώφρονι διαβεβλημένων .
πείθουσιν οὖν αὐτὸν ἥ τε γυνὴ καὶ ἡ θυγάτηρ καὶ τὸ τῶν παρασίτων πλῆθος ἀναθορόντα τοῦ σκίμποδος δραμεῖν ἐπὶ τὸ τεῖχος καὶ τὸ πραττόμενον μαθεῖν , παρά τε πᾶσαν τὴν ὁδὸν συμβουλεύοντες ἐρριμμένην τὴν ἀρχὴν ἁρπάσαι , ἀφειδῶς δὲ χρημάτων ἔχοντα μεγαλοδωρίᾳ ἅπαντας ὑπερβαλεῖν , εἰ καί τινες ἀμφισβητοῖεν .
ἐπεὶ τοίνυν τῷ τείχει προσῆλθεν , ἐβόα τε πάντα δώσειν ὅσα βούλονται ὑπισχνούμενος , παρεῖναί τε αὑτῷ πάμπλειστα χρήματα καὶ θησαυροὺς χρυσοῦ καὶ ἀργύρου πεπληρωμένους ἔλεγε .
κατὰ δὲ τὸν αὐτὸν καιρὸν καὶ Σουλπικιανός , καὶ αὐτὸς ἀνὴρ τῶν ὑπατευκότων , ἔπαρχός τε τῆς πόλεως γενόμενος ʽπατὴρ δὲ ἦν τῆς Περτίνακος γυναικόσ , ἧκε τὴν ἀρχὴν ὠνούμενος .
ἀλλὰ τοῦτον μὲν οὐ προσήκαντο φοβηθέντες οἱ στρατιῶται τὴν πρὸς τὸν Περτίνακα συγγένειαν , μή τις ἄρα δόλος εἴη ἐς τὸ ἐκδικηθῆναι τὸν ἐκείνου φόνον :
καθέντες δὲ κλίμακα τὸν Ἰουλιανὸν ἐπὶ τὸ τεῖχος ἀνεβίβασαν .
οὐ γὰρ πρότερον ἀνοῖξαι τὰς πύλας ἤθελον πρὶν ἢ τὴν ποσότητα μαθεῖν τῶν δοθησομένων χρημάτων .
ὃ δ ἀνελθὼν τήν τε Κομμόδου μνήμην αὐτοῖς καὶ τὰς τιμὰς καὶ τὰς εἰκόνας , ἃς ἡ σύγκλητος καθεῖλεν , ἀνανεώσεσθαι ὑπέσχετο , καὶ πάντων δώσειν ἐξουσίαν ὧν εἶχον ἐπ ἐκείνου , ἑκάστῳ τε στρατιώτῃ τοσοῦτον ἀργύριον ὅσον μή τε αἰτῆσαι μή τε λήψεσθαι προσεδόκησαν :
τὰ δὲ χρήματα μὴ μελλήσειν , ἀλλ οἴκοθεν ἤδη μεταπέμψεσθαι .
τούτοις ἀναπεισθέντες οἱ στρατιῶται καὶ ταύταις ἀρθέντες ταῖς ἐλπίσιν αὐτοκράτορά τε τὸν Ἰουλιανὸν ἀναγορεύουσι , καὶ πρὸς τῷ οἰκείῳ καὶ ἐκ γένους ὀνόματι Κόμμοδον ἀξιοῦσιν ἀποκαλεῖσθαι .
τά τε σημεῖα ἄραντες , καὶ τὰς ἐκείνου εἰκόνας ἀποκαταστήσαντες , προπέμπειν ἐπειρῶντο .
θύσας δὲ ὁ Ἰουλιανὸς τὰς νενομισμένας καὶ βασιλείους ἐν τῷ στρατοπέδῳ θυσίας , προήγετο ὑπ αὐτῶν πλέον τι τῆς συνηθείας δορυφορούμενος :
ἅτε γὰρ βίᾳ καὶ παρὰ γνώμην τοῦ δήμου μετά τε αἰσχρᾶς καὶ ἀπρεποῦς διαβολῆς ὠνησάμενος τὴν ἀρχήν , εἰκότως ἐδεδίει τὸν δῆμον ὡς ἐναντιωσόμενον .
ἀναλαβόντες οὖν τὰς πανοπλίας καὶ φράξαντες αὑτοὺς οἱ στρατιῶται ἐς φάλαγγος σχῆμα ὡς , εἰ δέοι , καὶ πολεμήσοντες , ἐν μέσοις αὑτοῖς ἔχοντες τὸν ἴδιον βασιλέα , ὑπέρ τε τῆς κεφαλῆς αἰωροῦντες τὰς ἀσπίδας καὶ τὰ δόρατα , μή που καὶ λίθων τις βολὴ ἀπὸ τῶν δωμ̔ ? 0 ?
των ἐπὶ τῇ πομπῇ γένοιτο , ἀνήγαγον αὐτὸν ἐς τὰ βασίλεια , μηδενὸς τῶν δημοτῶν μή τε ἀντιστῆναι τολμῶντος μή τε μὴν εὐφημοῦντος ὥσπερ εἰώθασι προπέμπειν τοὺς βασιλέας :
τ οὐναντίον δὲ καὶ πόρρωθεν ἑστῶτες ἐβλασφήμουν καὶ κακῶς ἠγόρευον ἅτε χρημάτων ἀντικαταλλαξάμενον τὴν ἀρχήν .
τότε δὲ καὶ πρῶτον ὑποδιεφθάρη τὰ τῶν στρατιωτῶν ἤθη , καὶ χρημάτων ἐδιδάχθησαν ἄπληστον καὶ αἰσχρὰν ἐπιθυμίαν καταφρόνησίν τε τῆς πρὸς τοὺς ἄρχοντας αἰδοῦς .
τὸ γὰρ μή τε τοῖς οὕτως ὠμῶς τετολμημένοις ἐν φόνῳ τῷ βασιλικῷ ἐπεξιέναι τινά , μή τε τὴν οὕτως ἀπρεπῶς ἐπὶ χρήμασι κηρυχθεῖσαν καὶ πραθεῖσαν ἀρχὴν εἶναι τὸν κωλύοντα , ἀρχηγὸν καὶ αἴτιον ἀπρεποῦς καὶ ἀπειθοῦς καταστάσεως καὶ ἐς τὰ ἐπιόντα ἐγένετο , ἀεὶ αὐτοῖς τῆς φιλοχρηματίας καὶ τῆς τῶν ἀρχόντων καταφρονήσεως καὶ μέχρις αἵματος αὐξηθείσης .
ὁ δ οὖν Ἰουλιανὸς ἐπεὶ παρῆλθεν ἐς τὴν ἀρχήν , τρυφαῖς εὐθέως καὶ κραιπάλαις ἐσχόλαζε , τῇ μὲν τῶν δημοσίων ἐπιμελείᾳ ῥᾳθύμως προσφερόμενος , ἐς δὲ τὸ ἁβροδίαιτον καὶ ἄσεμνον ἐπιδοὺς ἑαυτόν .
εὑρίσκετό τε καὶ τοὺς στρατιώτας ψευσάμενος καὶ ἀπατήσας τῷ μὴ δύνασθαι ἀποπληρῶσαι ἃ ὑπέσχητο :
οὔ τε γὰρ οἴκοθεν ἦν τοσαῦτα αὐτῷ χρήματα ὅσα ἠλαζονεύσατο , οὔ τε μὴν οἱ δημόσιοί τι θησαυροὶ εἶχον , ἀλλὰ πάντα προκεκένωτο τῇ Κομμόδου ἀσωτείᾳ καὶ ἀφειδέσι καὶ ἀκρίτοις ἀναλώμασιν .
ἐκ δὲ ταύτης τῆς τόλμης καὶ τῆς αἰτίας οἵ τε στρατιῶται σφαλέντες τῶν ἐλπίδων ὑπηγανάκτουν , ὅ τε δῆμος αἰσθόμενος τῆς γνώμης τῶν στρατιωτῶν εἶχον ἐν καταφρονήσει , ὡς προϊόντα τε κακῶς ἀγορεύειν , ἐπ αἰσχραῖς τε καὶ ἀμφιβόλοις ἡδοναῖς σκώπτειν .
ἔς τε τὸν ἱππόδρομον , ὅπου μάλιστα τὸ πλῆθος συνιὸν ἐκκλησιάζει , τὸν Ἰουλιανὸν ἐβλασφήμουν , ἀρωγὸν δὲ τῇ Ῥωμαίων ἀρχῇ καὶ σεμνῆς βασιλείας προστάτην Νίγρον ἐπεκαλοῦντο , βοηθεῖν τε αὐτὸν τὴν ταχίστην ἠξίουν ὡς ἐφύβριστα πάσχουσιν .
ἦν δὲ ὁ Νίγρος τῶν μὲν πρὸ πολλοῦ ὑπατευσάντων , καθ ὃν δὲ καιρὸν τὰ προειρημένα ἐν Ῥώμῃ ἐπράττετο , Συρίας ἡγεῖτο πάσης .
πολλὴ δὲ ἦν καὶ μεγίστη ἀρχὴ τότε , τοῦ τε Φοινίκων ἔθνους παντὸς καὶ τῆς μέχρις Εὐφράτου γῆς ὑπὸ τῇ Νίγρου ὄντων ἐξουσίᾳ .
ἦν δὲ αὐτὸς τὴν μὲν ἡλικίαν ἤδη μετρίως προβεβηκώς , εὐδοκιμήσας δὲ ἐν πολλαῖς καὶ μεγάλαις πράξεσι .
φήμη τε περὶ αὐτοῦ διεφοίτα ὡς ἐπιεικοῦς καὶ δεξιοῦ καὶ τὸν τοῦ Περτίνακος βίον ζηλοῦντος :
ὑφ ὧν μάλιστα οἱ Ῥωμαῖοι ἐπείθοντο .
ἐκάλουν τε αὐτὸν συνεχῶς ἐν ταῖς τοῦ δήμου συνόδοις , καὶ βλασφημοῦντες τὸν Ἰουλιανὸν παρόντα ἐκεῖνον βασιλικαῖς φωναῖς εὐφήμουν ἀπόντα .
διαγγελθείσης δὲ τῆς τοῦ δήμου Ῥωμαίων γνώμης καὶ τῆς ἐπαλλήλου ἐν ταῖς συνόδοις βοῆς , εἰκότως ὁ Νίγρος ἀναπεισθείς , ῥᾷστά τε αὑτῷ τὰ πράγματα ὑπακούσεσθαι προσδοκήσας , καὶ μάλιστα τῷ τὸν Ἰουλιανὸν ὑπό τε τῶν περὶ αὐτὸν στρατιωτῶν ἀμελεῖσθαι διότι τὰς ὑποσχέσεις οὐκ ἐπλήρου τῶν χρημάτων , ὑπό τε τοῦ δήμου καταφρονεῖσθαι ὡς ἀνάξιον ἧς ἐώνητο ἀρχῆς , ἐπιδίδωσιν αὑτὸν τῇ τῆς βασιλείας ἐλπίδι .
καὶ τὰ μὲν πρῶτα κατ ὀλίγους ἡγεμόνας τε καὶ χιλιάρχους τούς τε τῶν στρατιωτῶν ἐξέχοντας οἴκαδε μεταπεμπόμενος διελέγετο καὶ ἀνέπειθε , τὰ ἐκ τῆς Ῥώμης δηλούμενα φανερὰ ποιῶν , ὡς ἂν διαθέουσα ἡ φήμη ἔκπυστα καὶ γνώριμα ποιῇ τοῖς τε στρατιώταις καὶ τοῖς λοιποῖς κατὰ τὴν ἀνατολὴν ἀνθρώποις :
οὕτω γὰρ ῥᾷστα ἤλπιζε πάντας αὑτῷ προσχωρήσειν , πυνθανομένους ὅτι μὴ αὐτὸς ἐξ ἐπιβουλῆς μνᾶται τὴν ἀρχήν , ἀλλὰ καλούμενος καὶ βοηθήσων ἄπεισι Ῥωμαίοις δεομένοις .
ἀνεπτόηντο δὲ πάντες καὶ μηδὲν μελλήσαντες προσέκειντο , ἐκλιπαροῦντες καὶ αὐτοὶ ἀντιλαμβάνεσθαι τῶν πραγμάτων .
φύσει δὲ κοῦφον τὸ Σύρων ἔθνος , ἐς καινοτομίαν τε τῶν καθεστηκότων ἐπιτήδειον 0 .
ἐνῆν δέ τις αὐτοῖς καὶ πόθος τοῦ Νίγρου , ἠπίως τε ἄρχοντος ἅπασι , τὰ πλεῖστά τε αὐτοῖς συμπανηγυρίζοντος .
φιλέορτοι δὲ φύσει Σύροι 0 :
ὧν μάλιστα οἱ τὴν Ἀντιόχειαν κατοικοῦντες , μεγίστην πόλιν καὶ εὐδαίμονα , σχεδὸν παρὰ πάντα τὸν ἐνιαυτὸν ἑορτάζουσιν ἔν τε τῇ πόλει αὐτῇ καὶ κατὰ τὰ προάστεια .
θέας τοίνυν αὐτοῖς συνεχῶς ἐπιτελῶν ὁ Νίγρος , περὶ ἃς μάλιστα ἐσπουδάκασι , καὶ διδοὺς ἄνεσιν ἐς τὸ ἑορτάζειν καὶ εὐφραίνεσθαι , ἅτε ποιῶν κεχαρισμένα , εἰκότως ἐτιμᾶτο .
ἅπερ εἰδώς , καλέσας τούς τε πανταχόθεν στρατιώτας ἐς ῥητὴν ἡμέραν , τοῦ τε λοιποῦ πλήθους συνελθόντος , βήματος αὐτῷ κατασκευασθέντος ἔλεξε τοιάδε ἀνελθών .
τῆς μὲν ἐμῆς γνώμης τὸ πρᾶον καὶ πρὸς τὰ μεγάλα τῶν τετολμημένων εὐλαβὲς ἴσως ἐστὶν ὑμῖν πάλαι γνώριμον :
οὐ δ ἂν νῦν ἐς ὑμᾶς ἦλθον ταῦτα δημηγορήσων , εἰ ἐκ μόνης προαιρέσεως ἰδιωτικῆς καὶ ἀλόγου ἐλπίδος ἢ μείζονος ἐλπίδος ἐπιθυμίας ἀνεπειθόμην .
ἀλλ ἐμὲ καλοῦσι Ῥωμαῖοι , καὶ συνεχῶς βοῶντες ἐπείγουσιν ὀρέξαι τε χεῖρα σωτήριον καὶ οὕτω τὴν ἔνδοξον καὶ ἐνάρετον ἀπὸ προγόνων ἄνωθεν ἀρχὴν μὴ περιιδεῖν αἰσχρῶς ἐρριμμένην .
ὥσπερ δὲ τὸ τοῖς τηλικούτοις ἐπιτολμᾶν οὐκ οὔσης εὐλόγου προφάσεως προπετὲς καὶ θρασύ , οὕτω καὶ τὸ πρὸς καλοῦντας καὶ δεομένους ὀκνηρὸν ἀνανδρίας ἅμα καὶ προδοσίας φέρει διαβολήν 0 .
διὸ παρῆλθον πευσόμενος ὑμῶν τίνα γνώμην ἔχοιτε καὶ τί πρακτέον ἡγοῖσθε , συμβούλοις τε ὑμῖν καὶ κοινωνοῖς χρησόμενος περὶ τῶν καθεστώτων :
τὸ γὰρ ἀποβησόμενον εἰ εὐτυχηθείη , κοινὴν ἐμοί τε καὶ ὑμῖν τὴν ἀπόλαυσιν παρέξει .
οὐ φαῦλαι δὲ οὐ δὲ κοῦφαι καλοῦσιν ἐλπίδες , ἀλλ ὅ τε Ῥωμαίων δῆμος , ᾧ τὴν δεσποτείαν τῶν ἁπάντων ἔνειμαν θεοὶ καὶ τὴν βασιλείαν , ἥ τε ἀρχὴ σαλεύουσα καὶ παρὰ μηδενί πω βεβαίως ἱδρυμένη 0 1 .
ὅθεν ἡμῖν καὶ τὸ τῆς ἐπιχειρήσεως ἀσφαλές , ἔκ τε τῆς τῶν καλούντων γνώμης καὶ ἐκ τοῦ μηδένα εἶναι τὸν ἀνθεστῶτα μη δὲ κωλύοντα , ὑπάρξει :
καὶ γὰρ οἱ τὰ ἐκεῖθεν ἀγγέλλοντές φασι μη δὲ τοὺς στρατιώτας , οἳ τὴν ἀρχὴν αὐτῷ χρημάτων ἀπέδοντο , πιστοὺς εἶναι ὑπηρέτας , μη δὲ πληρώσαντος ἐκείνου ἃ ὑπέσχετο .
τίνα τοίνυν ἔχετε γνώμην , δηλώσατε .
τοιαῦτά τινα εἰπόντος αὐτοῦ , εὐθέως τὸ στρατιωτικὸν πᾶν καὶ τὸ συνειλεγμένον πλῆθος αὐτοκράτορά τε ἀνεῖπε καὶ σεβαστὸν προσηγόρευσε :
τήν τε βασίλειον πορφύραν περιβαλόντες , καὶ τὰ λοιπὰ τῆς σεβασμίου τιμῆς ἐξ αὐτοσχεδίου παρασκευῆς ἀθροίσαντες , καὶ προπομπεύοντος τοῦ πυρός , ἔς τε τὰ ἱερὰ τῆς Ἀντιοχείας τὸν Νίγρον ἄγουσι καὶ ἐς τὴν ἑαυτοῦ οἰκίαν καθιστᾶσιν , οὐκέτι αὐτὴν ἰδιωτικὴν ἀλλὰ βασίλειον αὐλὴν νομίζοντες , πᾶσι κοσμήσαντες ἔξωθεν βασιλικοῖς συμβόλοις .
ἐπὶ τούτοις δὴ ὁ Νίγρος πάνυ τὴν ψυχὴν εὐφραίνετο , ὠχυρῶσθαί τε αὑτῷ τὰ τῆς ἀρχῆς ἡγεῖτο διά τε τὴν τῶν Ῥωμαίων γνώμην καὶ τὴν περὶ αὐτὸν σπουδὴν τῶν ἀνθρώπων .
ὡς γὰρ διιπταμένη ἡ φήμη πάντα ἐπῆλθεν ἔθνη ὅσα τὴν ἀντικειμένην ἤπειρον τῇ Εὐρώπῃ κατοικεῖ , οὐδείς τε ἦν ὃς οὐχ ἑκὼν ἐς τὸ ὑπακούειν αὐτῷ ἠπείγετο , πρεσβεῖαί τε ἀπ ἐκείνων τῶν ἐθνῶν ἐς τὴν Ἀντιόχειαν ὡς πρὸς βασιλέα ὁμολογούμενον ἐστέλλοντο .
οἵ τε ἐπέκεινα Τίγριδος καὶ Εὐφράτου σατράπαι καὶ βασιλεῖς ἐπέστελλον συνηδόμενοι αὐτῷ , καὶ εἰ δέοιτο , βοηθείας ὑπισχνοῦντο .
ὃ δὲ δώροις τε αὐτοὺς μεγαλοπρεπῶς ἠμείβετο , καὶ ἐπὶ τῇ σπουδῇ καὶ ταῖς ὑποσχέσεσι χάριν γινώσκων ἔλεγε μὴ δεῖσθαι συμμάχων :
τὴν γὰρ ἀρχὴν αὑτῷ βεβαίως ὠχυρῶσθαι , ἀναιμωτί τε ἄρξειν .
ταύταις ἐπαιρόμενος ταῖς ἐλπίσιν ὑπτίαζέ τε πρὸς τὴν τῶν πραγμάτων ἐπιμέλειαν , καὶ ἐς τὸ ἁβροδίαιτον ἀνειμένος τοῖς Ἀντιοχεῦσι συνευφραίνετο , ἑορταῖς τε καὶ θέαις ἐπιδιδοὺς ἑαυτόν .
τῆς τε ἐς τὴν Ῥώμην ἀφόδου , ἐφ ἣν μάλιστα ἐχρῆν σπεύδειν , ἠμέλει .
τοῖς δὲ Ἰλλυρικοῖς στρατεύμασι δέον ἐπιφοιτῆσαι τὴν ταχίστην καὶ φθάσαι οἰκειωσάμενον αὐτά , ὃ δὲ οὐ δὲ τῶν πραττομένων τι αὐτοῖς ἐδήλου , ἐλπίζων τοὺς ἐκεῖ στρατιώτας , εἴ ποτε καὶ μάθοιεν , ὁμογνώμονας ἔσεσθαι τῇ τε Ῥωμαίων εὐχῇ καὶ τῇ τῶν κατὰ τὴν ἀνατολὴν στρατοπέδων γνώμῃ 0 .
ταῦτα δὲ αὐτοῦ διατυποῦντος καὶ κούφαις καὶ ἀδήλοις ἐπαιωρουμένου ἐλπίσι , διηγγέλλετο τὰ πραττόμενα ἔς τε Παίονας καὶ Ἰλλυριοὺς καὶ πᾶν τὸ ἐκεῖσε στρατιωτικόν , ὃ ταῖς ὄχθαις Ἴστρου τε καὶ Ῥήνου ἐπικείμενον , ἀπεῖργον τοὺς ἐπέκεινα βαρβάρους , φρουρεῖ τὴν Ῥωμαίων ἀρχήν .
ἡγεῖτο δὲ Παιόνων πάντων ʽὑπὸ μιᾷ γὰρ ἦσαν ἐξουσίᾀ Σἑ ? ?
ῆρος , ἀνὴρ τὸ μὲν γένος Λίβυς , ἐς δὲ πραγμάτων διοίκησιν γενναῖος ἅμα καὶ θυμοειδής , σκληρῷ τε βίῳ καὶ τραχεῖ ἐνειθισμένος , πόνοις τε ἀντέχων ῥᾷστα , νοῆσαί τε ὀξὺς καὶ τὸ νοηθὲν ἐπιτελέσαι ταχύς 0 .
οὗτος τοίνυν παρὰ τῶν ἀγγελλόντων πυνθανόμενος τὴν Ῥωμαίων ἀρχὴν μετέωρον φερομένην ἁρπάζεσθαι , καταγνοὺς τοῦ μὲν ῥᾳθυμίαν τοῦ δὲ δυσπραγίαν , ἐν τοῖς πράγμασιν 0 .
ἀνέπειθε δὲ αὐτὸν ὀνείρατα τοιαύτην τινὰ ἐλπίδα ὑποσημαίνοντα , χρησμοί τε καὶ ὅσα ἐς πρόγνωσιν τῶν μελλόντων σύμβολα φαίνεται :
ἅπερ πάντα ἀψευδῆ καὶ ἀληθῆ τότε πιστεύεται ὅταν ἐς τὴν ἀπόβασιν εὐτυχηθῇ .
τὰ μὲν οὖν πολλὰ ἱστόρησεν αὐτός τε συγγράψας ἐν τῷ καθ αὑτὸν βίῳ καὶ δημοσίαις ἀνέθηκεν εἰκόσι :
τὸ δ οὖν τελευταῖον καὶ μέγιστον , ὅπερ αὐτῷ καὶ τὴν ἐλπίδα πᾶσαν ὑπέφαινεν ὄναρ , οὐ δ ἡμῖν παραλειπτέον .
κατὰ γὰρ τὸν καιρὸν ὃν ἀπηγγέλη Περτίναξ παραλαβὼν τὴν ἀρχήν , μετὰ τὸ προελθεῖν καὶ θῦσαι ὁ Σἑ ? 0 ?
ῆρος καὶ τὸν ὑπὲρ τῆς Περτίνακος βασιλείας ὅρκον ἀφοσιώσασθαι ἐπανελθὼν ἐς τὴν οἰκίαν ἑσπέρας καταλαβούσης ἐς ὕπνον κατηνέχθη , μέγαν δὲ καὶ γενναῖον ἵππον βασιλικοῖς φαλάροις κεκοσμημένον ᾠήθη βλέπειν , φέροντα τὸν Περτίνακα ἐποχούμενον διὰ μέσης τῆς ἐν Ῥώμῃ ἱερᾶς ὁδοῦ .
ἐπεὶ δὲ κατὰ τὴν τῆς ἀγορᾶς ἀρχὴν ἐγένετο , ἔνθα ἐπὶ τῆς δημοκρατίας πρότερον ὁ δῆμος συνιὼν ἐκκλησίαζεν , ᾠήθη τὸν ἵππον ἀποσείσασθαι μὲν τὸν Περτίνακα καὶ ῥῖψαι , αὐτῷ δὲ ἄλλως ἑστῶτι ὑποδῦναί τε αὐτὸν καὶ ἀράμενον ἐπὶ τοῖς νώτοις φέρειν τε ἀσφαλῶς καὶ στῆναι βεβαίως ἐπὶ τῆς ἀγορᾶς μέσης , ἐς ὕψος ἄραντα τὸν Σἑ ? ?
ῆρον ὡς ὑπὸ πάντων ὁρᾶσθαί τε καὶ τιμᾶσθαι 0 .
μένει δὲ καὶ ἐς ἡμᾶς ἐν ἐκείνῳ τῷ χωρίῳ ἡ τοῦ ὀνείρατος εἰκὼν μεγίστη , χαλκοῦ πεποιημένη .
οὕτω τοίνυν ὁ Σἑ ? 0 ?
ῆρος ἀρθεὶς τὴν γνώμην , ἐλπίζων τε θείᾳ προνοίᾳ ἐπὶ τὴν ἀρχὴν καλεῖσθαι , ἀπόπειραν ἐποιεῖτο τῆς τῶν στρατιωτῶν γνώμης , τὰ μὲν πρῶτα κατ ὀλίγους ἡγεμόνας τε καὶ χιλιάρχας τούς τε ἐν τοῖς στρατοπέδοις ἐξέχοντας οἰκειούμενος , καὶ περὶ τῆς ἀρχῆς τῶν Ῥωμαίων διαλεγόμενος , ὡς παντάπασιν ἔρριπται οὐδενὸς ὄντος τοῦ γενναίως ἢ κατ ἀξίαν αὐτὴν διοικοῦντος .
διέβαλλε δὲ τοὺς ἐν Ῥώμῃ στρατιώτας ὡς ἀπίστους καὶ βασιλείῳ καὶ ἐμφυλίῳ αἵματι μιάναντας τὸν ὅρκον , ἔλεγέ τε δεῖν ἐπαμῦναι καὶ ἐπεξελθεῖν τῷ Περτίνακος φόνῳ .
ᾔδει δὲ πάντας τοὺς κατὰ τὸ Ἰλλυρικὸν στρατιώτας μεμνημένους τῆς Περτίνακος ἡγεμονίας :
ὑπὸ γὰρ Μάρκῳ βασιλεύοντι πολλὰ ἐγείρας σὺν αὐτοῖς κατὰ Γερμανῶν τρόπαια , στρατηγός τε καὶ ἡγεμὼν τῶν Ἰλλυρικῶν κατασταθείς , ἀνδρείαν μὲν πᾶσαν ἐν ταῖς μάχαις πρὸς τοὺς πολεμίους ἐπεδέδεικτο , εὔνοιαν δὲ καὶ χρηστότητα μετὰ σώφρονος καὶ ἐπιεικοῦς ἐξουσίας τοῖς ἀρχομένοις παρέσχητο , ὅθεν αὐτοῦ τὴν μνήμην τιμῶντες ἐπὶ τοῖς οὕτως ὠμῶς κατ αὐτοῦ τετολμημένοις ἠγανάκτουν .
ταύτης δὴ τῆς προφάσεως λαβόμενος ὁ Σἑ ? ?
ῆρος εὐμαρῶς αὐτοὺς ἐφ ἃ ἐβούλετο ὑπηγάγετο , προσποιούμενος οὐχ οὕτω τῆς ἀρχῆς ἀντιποιεῖσθαι , οὐ δ αὑτῷ τὴν ἐξουσίαν μνᾶσθαι , ὡς θέλειν ἐπεξελθεῖν τοιούτου βασιλέως αἵματι .
ὥσπερ δὲ τὰ σώματα οἱ ἐκεῖσε ἄνθρωποι γενναιότατοί τέ εἰσι καὶ πρὸς μάχας ἐπιτήδειοι καὶ φονικώτατοι , οὕτω καὶ τὰς διανοίας παχεῖς καὶ μὴ ῥᾳδίως συνεῖναι δυνάμενοι , εἴ τι μετὰ πανουργίας ἢ δόλου λέγοιτο ἢ πράττοιτο 0 .
πιστεύσαντες γοῦν τῷ Σἑ ? ?
ήρῳ προσποιουμένῳ χαλεπαίνειν καὶ θέλειν ἐπεξελθεῖν τῷ Περτίνακος φόνῳ ἐπέδοσαν αὑτούς , ὡς αὐτοκράτορά τε ἀποδεῖξαι καὶ τὴν ἀρχὴν ἐγχειρίσαι .
ὃ δ ὡς ἔγνω τὴν τῶν Παιόνων γνώμην , διέπεμπε καὶ ἐς τὰ γειτνιῶντα ἔθνη καὶ πρὸς πάντας τοὺς ἄρχοντας τῶν ὑπ ἄρκτῳ Ῥωμαίοις δουλευόντων ἐθνῶν , μεγάλαις τε πάντας ὑποσχέσεσι καὶ ἐλπίσιν ἀναπείθων ῥᾳδίως ὑπηγάγετο .
ἱκανώτατος δ ἦν ἁπάντων ἀνθρώπων μάλιστα προσποιήσασθαί τε καὶ πιστώσασθαι εὔνοιαν , μή τε ὅρκου φειδόμενος , εἰ δέοι τούτου καταφρονῆσαι , ψευσάμενος πρὸς τὸ χρειῶδες , διά τε γλώττης προΐετο ὅσα μὴ ἔφερεν ἐπὶ γνώμης .
θεραπεύσας οὖν διὰ γραμμάτων πάντας τοὺς κατὰ τὸ Ἰλλυρικὸν ἅμα καὶ ἄρχοντας , προσηγάγετο αὐτούς .
ἀθροίσας δὲ τοὺς πανταχόθεν στρατιώτας , Σἑ ? ?
ῆρόν τε Περτίνακα ἑαυτὸν ὀνομάσας , ὅπερ οὐ μόνον ἤλπιζε τοῖς Ἰλλυρικοῖς εἶναι κεχαρισμένον ἀλλὰ καὶ τῷ δήμῳ τῶν Ῥωμαίων διὰ τὴν ἐκείνου μνήμην , συγκαλέσας τε αὐτοὺς ἐς τὸ πεδίον , καὶ βήματος αὐτῷ ἀρθέντος ἀνελθὼν ἔλεξε τοιάδε .
τὸ πιστὸν ὑμῶν καὶ πρός τε θεοὺς σεβάσμιον , οὓς ὄμνυτε , πρός τε βασιλέας τίμιον , οὓς αἰδεῖσθε , δεδηλώκατε δἰ ὧν ἀγανακτεῖτε ἐφ οἷς οἱ κατὰ τὴν Ῥώμην στρατιῶται , πομπῆς μᾶλλον ἢ ἀνδρείας ὑπηρέται , ἐτόλμησαν .
κ ἀμοὶ δὲ δἰ εὐχῆς ἐστί , πρότερον μὲν οὐ δ ἄλλοτε ἀντιποιησαμένῳ τοιαύτης ἐλπίδος ʽἴστε γάρ μου τὸ πρὸς τοὺς βασιλεύσαντας πειθήνιον , νῦν δὲ ἐπὶ τέλος τε ἀγαγεῖν καὶ ἀνύσαι ταῦτα ἅπερ ὑμῖν ἐστὶ κεχαρισμένα , τήν τε Ῥωμαίων ἀρχὴν μὴ περιιδεῖν ἐρριμμένην , ἣ πρότερον μὲν μέχρι Μάρκου σεμνοπρεπῶς διοικουμένη σεβάσμιος ἐφαίνετο , ἐς Κόμμοδον δὲ μεταπεσοῦσα , εἰ καί τινα ὑπ ἐκείνου διὰ νεότητα ἐπλημμελεῖτο , ἀλλ οὖν τῇ εὐγενείᾳ καὶ τῇ τοῦ πατρὸς μνήμῃ ἐπεσκιάζετο :
καὶ πλέον ἦν ἐν αὐτῷ τὸ ἐλεούμενον ἐφ οἷς ἐσφάλλετο ἢ τὸ μισούμενον , ἐπεὶ τὰ πλεῖστα τῶν γινομένων οὐκ ἐς ἐκεῖνον ἀνεφέρομεν , ἀλλ ἐς τοὺς περὶ αὐτὸν κόλακάς τε καὶ οὐ πρεπόντων ἔργων ὁμοῦ συμβούλους τε καὶ ὑπηρέτας 0 .
ἐπεὶ δὲ ἐς σεμνὸν πρεσβύτην , οὗ τῆς ἀνδρείας τε καὶ χρηστότητος ἔτι ταῖς ψυχαῖς ἡμῶν ἡ μνήμη ἐνέστακται , περιῆλθεν ἡ ἀρχή , οἳ δὲ οὐκ ἠνέσχοντο , ἀλλὰ τοιοῦτον ἄνδρα φόνῳ ἀπεσκευάσαντο .
τὴν δὲ γῆς καὶ θαλάττης τοσαύτην ἀρχὴν ὠνησάμενός τις αἰσχρῶς πρός τε τοῦ δήμου , ὡς ἀκούετε , μεμίσηται , πρός τε τῶν ἐκεῖ στρατιωτῶν , οὓς ἐψεύσατο , οὐκέτι πιστεύεται .